Interleukin 6

**Interleukin 6** (IL-6) je protein koji je kod ljudi kodiran *IL6* genom.

IL-6 je interleukin koji može da dejstvuje kao proinflamatorni i antiinflamatorni citokin. On se izlučuje iz T ćelija i makrofaga. Ovaj citokin inicira imuni odgovor na traumu, posebno opekotine i druge oštete tkiva koje dovode do inflamacije. Za IL-6 je bilo pokazano kod miševa, da je on u pogledu odgovora domaćina na strane patogene neophodan za otpornost protiv bakterije *[[Streptococcus pneumoniae]]*. IL-6 je isto tako „miokin," citokin proizveden u mišićima, i njegova količina je povišena usled mišićnih kontrakcija. NJegova koncentracija je značajno povišena u toku treninga, i on prethodi pojavi drugih citokina u cirkulaciji. Za njega se misli da dejstvuje poput hormona koji mobilizuje ekstracelularne supstance i/ili menja isporuku supstrata tokom fizičkih aktivnosti. Dodatno, osteoblasti izlučuju IL-6 da bi stimulisali formiranje osteoklasta. Ćelije glatkih mišića u *[[tunica media]]* mnogih krvnih sudova takođe proizvode IL-6 kao proinflamatorni citokin. Uloga IL-6 citokina kao antiinflamatornog agenta je posredovana putem njegovih inhibitornih efekata na TNF-alfa i IL-1, i aktivaciju IL-1Ra i IL-10.

## Funkcija

IL-6 je jedan od najvažnijih posrednika groznice i akutne faze odziva. On ima sposobnost prolaženja kroz krvno-moždanu barijeru i iniciranja PGE2 sinteze u hipotalamusu, čime se menja temperatura tela. IL-6 mogu izlučiti makrofage u odgovoru na specifične mikrobne molekule, što se naziva patogen asocirani molekulski obrazac (PAMO). PAMO molekuli se vezuju za veoma važnu grupu detekcionih molekula urođenog imunskog sistema, zvanih receptori prepoznavanja obrazaca (RPO), među kojima su i TLR receptori. Oni su prisutni na ćelijskoj površini i intracelularnim kompartmanima, i oni indukuju intracelularne signalne kaskade koje dovode do produkcije inflamatornih citokina. IL-6 je isto tako esencijalan za razvoj hibridoma, i nalazi se u mnogim suplementarnim medijumima za kloniranje kao što je BriClone<sup>®</sup>. IL-6 inhibitori (uključujući estrogen) se koriste u tretmanu postmenopozne osteoporoze. IL-6 isto proizvode adipociti, i za to se misli da je razlog povišenog CRP nivoa kod gojaznih osoba. U jednog studiji iz 2009. godine sa intranazalno administriranim IL-6, pokazano je da on poboljšava san-asociranu konsolidaciju emotivnih memorija.

## Receptor

IL-6 signalizira kroz receptore na ćelijskoj površini. IL-6 receptor je tip I citokin receptorski kompleks koji se sastoji od ligand-vezujućeg IL-6Rα lanca (CD126), i signal-prenoseće komponente gp130 (isto poznate kao CD130). CD130 je zajednički signal prenosilac za nekoliko citokina među kojima su Inhibitorni faktor leukemije (LIF), cilijarni neurotrofni faktor, onkostatin M, IL-11 i kardiotrofin 1, i on je skoro sveprisutno izražen u većini tkiva, dok je CD126 izražavanje ograničeno na određena tkiva. IL-6 interakcija sa njegovim receptorom, podstiče gp130 i IL-6R proteine da formiraju kompleks, čime se aktivira receptor. Ovi kompleksi približavaju intracelularne gp130 regione čime se inicira kaskada prenosa signala kroz određene transkripcione faktore, Janus kinaze (JAKs) i CTAT faktore.

IL-6 je verovatno najbolje studiran od svih citokina koji koriste gp130 u njihovim signalnim kompleksima. Drugi citokini koji prenose signal kroz receptor koji sadrži gp130 su Interleukin 11 (IL-11), Interleukin 27 (IL-27), cilijarni neurotrofni faktor (CNTF), kardiotrofin 1 (CT-1), kardiotrofin--sličan citokin (CLC), Inhibitorni faktor leukemije (LIF), onkostatin M (OSM), Kapošijev sarkom-asocirani herpesvirus interleukinu 6 sličan protein (KSHV-IL6). Ovi citokini se normalno zovu *IL-6 slični* ili *gp130 koristeći* citokini.

Pored receptora vezanih za membranu, rastvorni oblik IL-6R (sIL-6R) je bio prečišćen iz ljudskog seruma i urina. Mnoge nervne ćelije su neodzivne na stimulaciju samo sa IL-6, ali njihova diferencijacija i opstanak može biti posredovan kroz sIL-6R akcije. sIL-6R/IL-6 kompleks može da stimuliše izlazak neurita i da pomogne opstanku neurona, i iz tih razloga može biti važna za regeneraciju nerva putem remijelinacije.

## Interakcije
Za interleukin 6 je bilo pokazano da formira interakciju sa interleukin-6 receptorom u glikoproteinom 130.

## Uloga kod bolesti

IL-6 je relevantan u mnogim procesima bolesti kao što su dijabetis, ateroskleroza, lupus, rak prostate, i reumatoidni artritis.
Pacijenti sa naprednim/metastatičkim tumorom imaju povišene IL-6 nivoe u krvi.
Iz ovih razloga postoji interest za razvijanje anti-IL-6 agenata kao terapija protiv većine od ovih bolesti. Prva takva terapija je tocilizumab koji je odobren za reumatoidni artritis. ALD518 je u kliničkim ispitivanjima.

## Reference

## Literatura

## Vanjske veze
* 

* IL-6 izražavanje u različitim vrstama raka